b"\n_START_ARTICLE_\nClub Deportiu Agut\n_START_SECTION_\nHist\xc3\xb2ria\n_START_PARAGRAPH_\nEl club va ser fundat l'1 de desembre de 1946 amb el nom de CD Talleres Agut com a secci\xc3\xb3 de futbol dins l'empresa del mateix nom. En els seus inicis particip\xc3\xa0 en lligues de productors, assolint diversos \xc3\xa8xits. El 1948-49 foren campions locals i el 1950-51 subcampions provincials. El setembre de 1951 ingress\xc3\xa0 a la Federaci\xc3\xb3 Catalana amb el nom de CD Agut i la seg\xc3\xbcent temporada es proclam\xc3\xa0 campi\xc3\xb3 del seu grup de Segona Regional i subcampi\xc3\xb3 de Catalunya de la categoria. Posteriorment jug\xc3\xa0 a Primera Regional B i Primera Regional, fins que el 1956 ascend\xc3\xad a la Tercera Divisi\xc3\xb3. La primera temporada en aquesta categoria assol\xc3\xad una brillant setena posici\xc3\xb3, mentre que a la segona fou 18\xc3\xa8 i perd\xc3\xa9 la categoria._NEWLINE_L'any 1959 el club es don\xc3\xa0 de baixa de la Federaci\xc3\xb3 abandonant les competicions oficials, i retorn\xc3\xa0 al seu antic nom de CD Talleres Agut i a les competicions de clubs d'empresa, restant federats nom\xc3\xa9s els equips de futbol base._NEWLINE_Fou un dels diversos clubs catalans, com fou el cas de la SD Espanya Industrial o el CD Fabra i Coats, que sorgits com a club d'empresa van assolir importants fites dins del futbol catal\xc3\xa0._NEWLINE_L'any 1966  es constitueix el b\xc3\xa0squet femen\xc3\xad  i  participen en els campionats de Barcelona."